26/10/2021 | Administración LocalMunicipal
A Coruña
Persoal
Anuncio publicación lista definitiva proceso selectivo 8 prazas de auxiliares administrativas/os, quenda promoción interna. C. E.3/20

Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 20 de outubro de 2021, resolveuse o seguiente: Primeiro.- Aprobar a listaxe definitiva de persoas aspirantes admitidas e excluídas ao proceso selectivo convocado para a provisión das seguintes prazas: a) Non pertencer como persoal funcionario de carreira ás agrupacións profesionais do Concello da Coruña. A inclusión das persoas aspirantes nas listaxes de admitidas ás probas selectivas non supón en ningún caso o recoñecemento por parte da Administración de que reúnen os requisitos esixidos nas bases da convocatoria. A acreditación e verificación destes requisitos terá lugar para as persoas aspirantes que superen o proceso selectivo, antes do seu nomeamento como persoal funcionario. Segundo.- O tribunal que xulgará as probas selectivas terá a seguinte composición: Presidente: Titular: D. Francisco Rey Rodríguez Suplente: D. Antonio García Mira Secretaria: Titular: Dª. Susana Liñares Rey Suplente: Dª. Mª José Iglesias Berbia Vogais: Titular: Dª. Mª Teresa Arcas González Suplente: D. José Mª Ares Abalo Titular: D. José Antono Sánchez Ríos Suplente: D. Manuel Alejandro Pose Pose Titular: Dª. Mª Rosario Carballo Gómez Suplente: D. Juan Mª Seijo Asorey Terceiro.- A listaxe de persoas admitidas e excluídas poderá consultarse a través do teléfono 010 de información municipal (981.920.010 se se chama desde fóra da cidade), e será publicada no BOP e na páxina web, www.coruna. gal. Cuarto.- Convócase a todas as persoas admitidas para a realización do primeiro exercicio que terá lugar o día 18/11/2021 ás 16:30 no Centro Cívico da Cidade Vella (R/ Veeduría, 2). As persoas aspirantes deberán acudir provistas do DNI ou documento equivalente que acredite a súa identidade. Non se permitirá o acceso ás aulas nas que se realice o exercicio con teléfonos móbiles, axendas electrónicas, reloxos intelixentes ou calquera outro instrumento do que se poida valer o aspirante para auxiliarse na realización do exercicio. Non se habilitará ningún servizo de recollida de móbiles. Quinto.- De acordo co previsto na Lei 39/2015, do 1 de outubro, do Procedemento Administrativo Común das Administracións Públicas, e na Lei 29/1998, do 13 de xullo, reguladora da Xurisdición Contencioso-Administrativa, contra a presente resolución, que pon fin á vía administrativa, poderá interpoñerse, con carácter potestativo, un recurso de reposición no prazo dun mes ante o mesmo órgano que a ditou ou un recurso contencioso-administrativo no prazo de dous meses ante o órgano competente da xurisdición contencioso-administrativa contados a partir do día seguinte ao da publicación da disposición impugnada ou ao da notificación ou publicación do acto que poña fin á vía administrativa. No caso de interpoñer un recurso de reposición, non se poderá interpoñer un recurso contencioso-administrativo ata que aquel sexa resolto expresamente ou se produza a súa desestimación presunta. A Coruña, 20 de outubro de 2021. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada